text: বানৌজা বিজয় বাংলাদেশ নৌবাহিনীর একটি ক্যাসল ক্লাসের ক্ষেপণাস্ত্রবাহি কর্ভেট। জাহাজটি ২০১১ সাল থেকে বাংলাদেশ নৌবাহিনীর সাথে যুক্ত আছে।
  
  নকশা
  বানৌজা বিজয় দৈর্ঘ্যে , প্রস্থে  এবং গভীরতায় । জাহাজটিতে দুইটি রাস্টন ১২আরকেসি  ডিজেল ইঞ্জিন রয়েছে যার সাহায্যে এটি  সাধারণ গতিতে এবং  সর্বোচ্চ গতিতে চলতে সক্ষম। জাহাজটিতে একটি হেলিকপ্টার ডেকও রয়েছে।
  
  অস্ত্রসজ্জা
  জাহাজটির সম্মুখভাগে রয়েছে একটি একে-১৭৬ ৭৬ মিমি কামান। এছাড়া জাহাজের মধ্যভাগে দুইটি ওয়েরলিকন ২০ মিমি কামানও রয়েছে।  পাশাপাশি জাহাজটি ৪টি সি-৭০৪ জাহাজবিধ্বংসী ক্ষেপণাস্ত্রও বহন করে।
  
  কার্যকাল
  
  বাংলাদেশ নৌবাহিনী ১৪ই মে ২০১০ সালে যুক্তরাজ্য থেকে জাহাজটি কিনে নেয়। ২১ মে ২০১০ থেকে, জাহাজটিতে বড় ধরনের মেরামত শুরু হয়, বাংলাদেশ নৌবাহিনীর প্রয়োজনীয়তা অনুসারে বিভিন্ন উন্নত যন্ত্রপাতি লাগানো হয়। এই মেরামত ২০১০-এর ডিসেম্বর পর্যন্ত অব্যাহত ছিল। ২১ শে জানুয়ারী, ২০১১ সালে জাহাজটি যুক্তরাজ্য থেকে চট্টগ্রামে এসে পৌঁছায়। ৫ মার্চ ২০১১ সালে, বানৌজা বিজয় নামে জাহাজটি বাংলাদেশ নৌবাহিনীতে কমিশন লাভ করে।
  
  বানৌজা বিজয় ২০১১ এবং ২০১৫ সালে মার্কিন যুক্তরাষ্ট্রের নৌবাহিনীর সাথে কোঅপারেশন এফ্লোট রেডিনেস এন্ড ট্রেনিং নামক একটি দ্বিপক্ষীয় নৌ অনুশীলনে অংশ নেয়।
  
  ১ ডিসেম্বর ২০১৭ সালে, বানৌজা বিজয় লেবাননে জাতিসংঘের অন্তর্বর্তীকালীন বাহিনীতে (ইউএনআইএফআইএল) যোগদানের জন্য লেবাননের উদ্দেশ্যে যাত্রা করে। এটি বাংলাদেশ নৌবাহিনীর দুটি জাহাজ,  এবং কে প্রতিস্থাপন করে, যে দুটিকে আগে মোতায়েন করা হয়েছিল। যাত্রা পথে, শুভেচ্ছা বিনিময় করতে জাহাজটি কলম্বো বন্দরে ৬ ডিসেম্বর থেকে ৮ ডিসেম্বর ২০১৭ পর্যন্ত যাত্রাবিরতি করে।
  
  ৪ আগস্ট ২০২০ সালে, বৈরুতে বিস্ফোরণের সময় বানৌজা বিজয় বৈরুত বন্দরে নোঙর করা ছিল। এতে জাহাজটি কিছুটা ক্ষতিগ্রস্থ হয় এবং ২১ জন নৌ সদস্য আহত হন।
  
  আরও দেখুন
   বাংলাদেশ নৌবাহিনীর জাহাজের তালিকা
   বানৌজা ধলেশ্বরী
   ২০২০ বৈরুত বিস্ফোরণ
  
  তথ্যসূত্র
  
  বিষয়শ্রেণী:বাংলাদেশ নৌবাহিনীর জাহাজ
  বিষয়শ্রেণী:বাংলাদেশ নৌবাহিনীর কর্ভেট
title: বানৌজা বিজয়